open-index/open-wikipedia-markdown huggingface dataset:
Αρένα Αλληλεγγύης (Σαμάρα)

Η **Αρένα Αλληλεγγύης** (), γνωστή και ως **Αρένα Σαμάρα** ή **Αρένα Κόσμος**, είναι στάδιο ποδοσφαίρου στη Σαμάρα της Ρωσίας. Το στάδιο ήταν ένας από τα γήπεδα διεξαγωγής του Παγκοσμίου Κυπέλλου του 2018. Είναι η έδρα της ΦΚ Κρίλια Σοβέτοφ Σαμάρα, αντικαθιστώντας το Στάδιο Μεταλλούργκ. Έχει χωρητικότητα 44.918 θεατών. Οι αρχές της Σαμάρα ανακοίνωσαν τον διαγωνισμό σχεδιασμού του σταδίου στα τέλη του 2012, με κόστος που εκτιμάται στα 320 εκατομμύριο δολάρια ΗΠΑ.

## Ιστορία
Ο σχεδιασμός του σταδίου εγκρίθηκε (επανεγκρίθηκε) από την Glavgosexpertiza της Ρωσίας στις 19 Ιουλίου 2017. Το 2019, το στάδιο ήταν δεύτερο σε λαϊκή ψηφοφορία για το *Στάδιο της Χρονιάς*.

## Παγκόσμιο Κύπελλο 2018
δεξιά|μικρογραφία| Αγώνας Σουηδίας εναντίον Αγγλίας στο Παγκόσμιο Κύπελλο του 2018, 7 Ιουλίου 2018.

## Μετά το Παγκόσμιο Κύπελλο του 2018
Ιδιοκτήτης του γηπέδου είναι η κυβέρνηση της περιφέρειας Σαμάρα. Λειτουργεί από την ΦΚ Κρίλια Σοβέτοφ Σαμάρα, τον τοπικό ποδοσφαιρικό σύλλογο. Το 2020, η κυβέρνηση ξεκίνησε έναν διεθνή διαγωνισμό για να υποβάλει τα σχέδιά της για την ανάπτυξη του σταδίου και της γύρω περιοχής.

## Παραπομπές



Κατηγορία:Στάδια ποδοσφαίρου στη Ρωσία
Κατηγορία:Στάδια Παγκοσμίου Κυπέλλου Ποδοσφαίρου 2018
Ντοχούκ

Το **Ντοχούκ** (κουρδικά: دهۆک, αραβικά: دهوك, συριακά: ܒܝܬ ܢܘܗܕܪܐ) είναι η πρωτεύουσα του Κυβερνείου Ντοχούκ, στην περιοχή του Κουρδιστάν στο Ιράκ.

## Αρχαιολογία
Το 2020, έρευνες αποκάλυψαν στους λόφους Μπαλιούζ, δέκα χιλιόμετρα δυτικά της πόλης Ντοχούκ, μια αρχαία πλάκα με ελληνική επιγραφή η οποία χρονολογείται από το 165 π.Χ. Η επιγραφή αναφέρεται στον Δημήτριο, τον άρχοντα της περιοχής εκείνης της εποχής.

Επτά χιλιόμετρα νοτιοδυτικά της Ντοχούκ, το σπήλαιο Χαλαμάτα είναι αρχαιολογική θέση η οποία περιέχει τα ασσυριακά ανάγλυφα γνωστά ως ανάγλυφα Μαλτάι, που σχετίζονται με το βόρειο σύστημα καναλιών που χτίστηκε από τον Ασσύριο βασιλιά Σενναχειρείμ (ηγεμόνευσε εν έτεσι 704-681 π.Χ.) για να μεταφέρει νερό στην πρωτεύουσά του τη Νινευή.

## Κλίμα
Σύμφωνα με το σύστημα κλιματικής ταξινόμησης Κέππεν-Γκάιγκερ, το Ντοχούκ, όπως και το μεγαλύτερο μέρος της Άνω Μεσοποταμίας, έχει μεσογειακό κλίμα με καυτά καλοκαίρια (Csa) που χαρακτηρίζονται από αποπνικτικά, παρατεταμένα, άνυδρα καλοκαίρια παράλληλα με δροσερούς προς κρύους, υγρούς χειμώνες. Οι βροχοπτώσεις πέφτουν τους δροσερότερους μήνες, με μεγαλύτερη ένταση στα τέλη του χειμώνα και στις αρχές της άνοιξης. Η πόλη μπορεί να έχει περίπου δύο ή τρεις χιονισμένες μέρες το χρόνο, με πιο έντονες χιονοπτώσεις στα ορεινά. Τα καλοκαίρια είναι σχεδόν χωρίς βροχή, με τη βροχή να επιστρέφει στα τέλη του φθινοπώρου.

## Παραπομπές


Κατηγορία:Πόλεις του Ιρακινού Κουρδιστάν
Κατηγορία:Πρωτεύουσες διαμερισμάτων του Ιράκ
Κατηγορία:Αρχαίες ασσυριακές πόλεις
Αουσάνο Μεδιολάνων

Ο **Αουσάνο** (ιταλικά : Ausano) ήταν αρχιεπίσκοπος Μεδιολάνων λίγο μετά τα μέσα του έκτου αιώνα. Τιμάται ως άγιος από την Καθολική Εκκλησία, η οποία τιμά την μνήμη του στις 3 Σεπτεμβρίου.

## Βιογραφία
Σύμφωνα με το *Catalogus archiepiscoporum Mediolanensium*, η επισκοπή του τοποθετείται μεταξύ εκείνων του Βιτάλιου και του Ονοτάτο, λίγο μετά τα μέσα του έκτου αιώνα. Ο ίδιος κατάλογος του αναθέτει 2 χρόνια θητείας και λέει ότι κηδεύτηκε στις 3 Σεπτεμβρίου στην εκκλησία του Αγίου Στεφάνου ντε Ροτάμ. Παραδοσιακά η επισκοπική του θητεία ορίζεται στα έτη 566-567, ενώ πιο πρόσφατες μελέτες  την τοποθετούν μεταξύ 556 και 559 ή μεταξύ 558 και 561, επί παπικής εξουσίας του Πάπα Πελαγίου Α'..

Μάλιστα, πιστεύεται ότι ο ανώνυμος Μιλανέζος επίσκοπος που αναφέρεται σε κάποιες επιστολές του Πάπα Πελάγιου Α' (556-561) πρέπει να ταυτιστεί με τον Αουσάνο. Σε μια επιστολή, που χρονολογείται μεταξύ Σεπτεμβρίου 558 και Μαρτίου 560, ο ποντίφικας παραπονέθηκε στον πατρίκιο Ιωάννη, επειδή ο Παυλίνος Α΄, επίσκοπος της Ακουιλείας, είχε χειροτονήσει επίσκοπο όχι στην επισκοπική του έδρα, ως συνήθως, αλλά στο Μιλάνο, με έναν «σχισματικό επίσκοπο», ο οποίος είχε αρνηθεί να υπογράψει την καταδίκη των "τριών κεφαλαίων" που επικυρώθηκε στη σύνοδος της Κωνσταντινούπολης το 553 και επικυρώθηκε από τον Πάπα Βιγίλιο· Σε μια δεύτερη επιστολή, που χρονολογείται την άνοιξη του 559, ο Πελάγιος μάλιστα συνιστά στον πατρίκιο Βαλεριανό να συλλάβει τους δύο επισκόπους και να τους πάει στον αυτοκράτορα στην Κωνσταντινούπολη.

## Παραπομπές


## Βιβλιογραφία
* ''De Sancto Auxano episcopo Mediolani in Umbria'', in Acta Sanctorum|Acta sanctorum septembris, tomus primus, Parisiis et Romae 1868, pp. 666-667
* Giuseppe Antonio Sassi, Baldassarre Oltrocchi, ''Archiepiscoporum Mediolanensium series historico-chronologica'', vol. I, Milano 1755, pp. 181-185
* Francesco Lanzoni, ''Le diocesi d'Italia dalle origini al principio del secolo VII (an. 604)'', vol. II, Faenza 1927, pp. 1025-1026
* F. Bonnard, ''6. Auxane (saint), archevêque de Milan'', in «Dictionnaire d'histoire et géographie ecclésiastiques», vol. V, Parigi 1931, col. 932
* Ernest Stein, ''Chronologie des métropolitains schismatiques de Milan et d'Aquilée-Grado'', in «Zeitschrift für schweizerische Kirchengeschichte = Revue d'histoire ecclésiastique suisse» 39 (1945), pp. 126-136
* Pietro Bertocchi, *Ausano, vescovo di Milano, santo*, in Bibliotheca Sanctorum, vol. II, coll. 615-616
* Rodolfo Toso D'Arenzano, ''Ausano'', Dizionario biografico degli italiani, volume 4, 1962
* Charles Pietri, Luce Pietri (ed.), ''Prosopographie chrétienne du Bas-Empire. 2. Prosopographie de l'Italie chrétienne (313-604)'', École française de Rome, vol. I, Roma 1999, pp. 237-238

Κατηγορία:Επίσκοποι και Αρχιεπίσκοποι Μιλάνου
Κατηγορία:Επίσκοποι του 6ου αιώνα
Κατηγορία:Άγιοι της Ρωμαιοκαθολικής Εκκλησίας
Κατηγορία:Βυζαντινοί επίσκοποι
Άγιος Γεώργιος Παραμυθιάς Θεσπρωτίας

Ο **Άγιος Γεώργιος** είναι χωριό της δημοτικής κοινότητας και δημοτικής ενότητας Παραμυθιάς, του δήμου Σουλίου, της περιφερειακής ενότητας (τέως νομού) Θεσπρωτίας, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σουλίου του νομού Θεσπρωτίας, στο γεωγραφικό διαμέρισμα Ηπείρου.

## Γεωγραφικά στοιχεία
Ο Άγιος Γεώργιος είναι ημιορεινό χωριό στο ανατολικοκεντρικό τμήμα του νομού Θεσπρωτίας, στους βορειοδυτικούς πρόποδες των Ορέων Παραμυθιάς. Βρίσκεται ακριβώς νότια από την Παραμυθιά της οποίας αποτελεί, κατ’ ουσίαν, οικιστική συνέχεια, σε μέσο σταθμικό υψόμετρο 220 μέτρα. Aπέχει 38 χλμ. περίπου Α.ΝΑ. της Ηγουμενίτσας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και και προσαρτήθηκε στον δήμο Παραμυθιάς. Με το ΦΕΚ 87Α – 07/06/2010 αποσπάστηκε από τον δήμο Παραμυθιάς και προσαρτήθηκε στον δήμο Σουλίου.

## Αξιοθέατα
* Το μνημείο εκτελεσθέντων στις 29 Σεπτεμβρίου 1943
* Το κεντρικό γήπεδο ποδοσφαίρου της Παραμυθιάς

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* eetaa.gr

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Delivery.gr

Tο **delivery.gr** είναι η πρώτη πλατφόρμα online παραγγελίας φαγητού που δημιουργήθηκε στην Ελλάδα το 2006 με έδρα την Πάτρα. Συνεργάζεται με πάνω από 2.500 καταστήματα σε όλη την Ελλάδα με κύκλο εργασιών 538.464 ευρώ για το 2019. Tον Ιούλιο του 2019 το **delivery.gr** εντάχθηκε στους κόλπους του ομίλου Μούχαλη. Τον Νοέμβριο του 2020 ξεκίνησε την συνεργασία του με την αλυσίδα Άλφα Βήτα Βασιλόπουλος και επεκτάθηκε στην άμεση διανομή προϊόντων supermarket. 

## Παραπομπές


Κατηγορία:Ελληνικές επιχειρήσεις
Κύπελλο Ελλάδας πετοσφαίρισης γυναικών 2021-2022

Το **[[Κύπελλο Ελλάδας πετοσφαίρισης γυναικών|Κύπελλο Ελλάδας βόλεϊ γυναικών]]** για την περίοδο 2021–22 ήταν η 23η διοργάνωση στην ιστορία του θεσμού, και διοργανώθηκε από την ΕΟΠΕ. Πέραν των ομάδων της Βόλεϊ Λιγκ, δήλωσαν συμμετοχή και 5 ομάδες απ' την Πρε-Λιγκ και 9 ομάδες της Α2 κατηγορίας.  Κυπελλούχος αναδείχθηκε ο Παναθηναϊκός για 6η φορά στην ιστορία του.  

## Α' Φάση
Δεν διεξήχθη και οι ομάδες της Α2 Εθνικής Κατηγορίας Γυναικών που δήλωσαν συμμετοχή (ΑΕ ΑΓ.ΠΑΡΑΣΚΕΥΗΣ, ΑΕ ΑΜΠΕΛΟΚΗΠΩΝ  ΟΦΑ ΑΠΟΛΛΩΝΙΟΣ, ΑΟΝΣ ΜΙΛΩΝ, ΓΣ ΠΕΤΡΟΥΠΟΛΗΣ, ΑΣ ΓΙΑΝΝΕΝΑ, Α.Σ. Ελπίς Αμπελοκήπων Θεσσαλονίκης, ΜΑΣ ΝΕΑ ΓΕΝΙΑ, ΦΟΙΝΙΚΑΣ Αλεξ/πολης) προκρίνονται στην Β’ Φάση.

## Β' Φάση
Συμμετέχουν οι εννέα ομάδες της Α2 Εθνικής Κατηγορίας Γυναικών και οι πέντε ομάδες της Pre League Γυναικών, που δήλωσαν συμμετοχή (ΑΠΟΛΛΩΝ Καλαμάτας, Φ.Ο. Βριλησσίων, ΓΣ ΗΛΙΟΥΠΟΛΙΣ, ΑΣ ΑΚΑΔ.ΠΡΩΤ/ΤΩΝ ΠΕΥΚΩΝ, ΧΑΝΘ). Οι ομάδες χωρίζονται με βάση την Ένωση/Περιφέρεια που ανήκουν σε δύο ζώνες:

Α' Ζώνη: Συμπεριλαμβάνονται ομάδες που ανήκουν γεωγραφικά στην ΕΣΠΑΑΑ (ΑΕ ΑΓ.ΠΑΡΑΣΚΕΥΗΣ, ΑΕ ΑΜΠΕΛΟΚΗΠΩΝ, Φ.Ο. Βριλησσίων), ΕΣΠΕΔΑ (ΟΦΑ ΑΠΟΛΛΩΝΙΟΣ,  ΓΣ ΗΛΙΟΥΠΟΛΙΣ, ΑΟΝΣ ΜΙΛΩΝ, ΓΣ ΠΕΤΡΟΥΠΟΛΗΣ) και ΕΣΠΕ ΠΕΛΟΠΟΝΝΗΣΟΥ (ΑΠΟΛΛΩΝ Καλαμάτας).
 
Β' Ζώνη: Συμπεριλαμβάνονται οι ομάδες που ανήκουν γεωγραφικά στην ΕΠΕΣ Θεσ/νίκης (ΑΣ ΑΚΑΔΗΜΙΑ ΠΡΩΤ/ΤΩΝ ΠΕΥΚΩΝ, Α.Σ. Ελπίς Αμπελοκήπων Θεσσαλονίκης, ΜΑΣ ΝΕΑ ΓΕΝΙΑ, ΧΑΝΘ), στην ΕΣΠΕ Θράκης/Ανατ.Μακεδονίας (ΦΟΙΝΙΚΑΣ Αλεξ/πολης) και στην ΕΣΠΕ Δυτ. Ελλάδας (ΑΣ ΓΙΑΝΝΕΝΑ).

## Γ' Φάση
### Φάση των 16

### Προημιτελικά

## Τελική φάση
Η τελική φάση (Φάιναλ-φορ) διεξήχθη το διήμερο 11 και 12 Μαρτίου στο Ηράκλειο και μεταδόθηκε τηλεοπτικά από τη δημόσια τηλεόραση.

### Ημιτελικοί
Οι ημιτελικοί διεξήχθησαν στις 11 Μαρτίου.

### Τελικός
Ο τελικός διεξήχθη στις 12 Μαρτίου και νικητής αναδείχθηκε ο Παναθηναϊκός με 3-1 σετ. 

## Παραπομπές


## Εξωτερικοί σύνδεσμοι - Πηγές
* Ειδική Προκήρυξη Κυπέλλου Ελλάδας Γυναικών 2021-22 www.volleyball.gr 
* Συμπληρωματκή Ειδική Προκήρυξη Κυπέλλου Ελλάδας Γυναικών 2021-22 www.volleyball.gr 

2021 2022
Κυπελλο Ελλαδας Πετοσφαιρισης Γυναικων 2021 2022
Κυπελλο Ελλαδας Πετοσφαιρισης Γυναικων 2021 2022
Αντριαναμποϊνιμερίνα

Ο **Αντριαναμποϊμερίνα** (Μαλγασικά: Andrianampoinimerinā) ήταν Βασιλιάς των Μερίνα από το 1787, μέχρι το θάνατό του το 1810. Η βασιλεία του έμεινε γνωστή λόγω της επανένωσης των Μερίνα, μετά από 77 χρόνια εμφυλίου πολέμου και την επακόλουθη επέκταση του βασιλείου του σε γειτονικά εδάφη, ξεκινώντας έτσι την ενοποίηση της Μαδαγασκάρης υπό την κυριαρχία των Μερίνα. Ο Ανδριαναμποϊμερίνα θεωρείται σήμερα ένας από τους μεγαλύτερους στρατιωτικούς και πολιτικούς ηγέτες στην ιστορία της Μαδαγασκάρης.

Ο Αντριαναμποϊμερίνα ανέλαβε την εξουσία με την καθαίρεση του θείου του, Βασιλιά Αντριαντζάφι, ο οποίος κυβερνούσε στην Ιμερίνα Αβαραντράνο (Βόρεια Ιμερίνα). Πριν από τη βασιλεία του Αντριαναμποϊμερίνα, η Ιμερίνα Αβαραντράνο ήρθε σε σύγκρουση με τις τρεις άλλες γειτονικές επαρχίες του πρώην βασιλείου των Μερίνα που είχαν ενοποιηθεί για τελευταία φορά υπό τον Αντριαναμασιναβαλόνα έναν αιώνα πριν. Ο πρώτος ίδρυσε την πρωτεύουσά του στην οχυρωμένη πόλη Αμποχιμάνγκα, μια τοποθεσία πνευματικής, πολιτιστικής και πολιτικής σημασίας που χαρακτηρίστηκε Μνημείο Παγκόσμιας Κληρονομιάς της UNESCO το 2001. Από αυτή την τοποθεσία, επέκτεινε σταδιακά την επικράτειά του πρώτα σε όλη την Μερίνα και στη συνέχεια στα Μεγάλα Υψίπεδα, απορροφώντας τις περιοχές Betsileo, Sihanaka, Bezanozano και Bara. 

Ο ίδιος ίδρυσε την Ταναναρίβη (σημερινή Ανταναναρίβο) και την κατέστησε πρωτεύουσα, όπου έκτισε το βασιλικό παλάτι ή ρόβα (*rova)*. Σε αυτόν αποδίδεται η φράση: "*Ny ranomasina no valapariako"* ("Η θάλασσα είναι τα σύνορα του ορυζώνα μου"). Κωδικοποίησε τους νόμους και εισήγαγε το άροτρο από μέταλλο. Επίσης, έκτισε φράγματα και άνοιξε ορύγματα για να αυξήσει το ποσοστό καλλιεργήσιμης γης. Ενώ, έχοντας βασιλέψει για 23 χρόνια, κατάφερε να επανενώσει με επιτυχία τη Μαδαγασκάρη, κατακτώντας ένα μεγάλο μέρος της, με την πρόθεση να ενώσει τελικά όλο το νησί υπό την κυριαρχία του. Ο γιος και κληρονόμος του, Ραντάμα Α', συνέχισε τις κατακτήσεις τις επόμενες δύο δεκαετίες που είχε ξεκινήσει ο πατέρας του και το κατάφερε σε μεγάλο βαθμό.

## Δείτε επίσης

* Ιστορία της Μαδαγασκάρης
* Ανταναναρίβο
* Βασίλειο των Μερίνα
* Μαδαγασκάρη
* Ραντάμα Α'
* Μαλγάσιοι

## Βιβλιογραφία

* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* 

Κατηγορία:Ιστορία της Μαδαγασκάρης
Κατηγορία:Μαδαγασκάρη
Χορούγ

Η πόλη **Χορούγ** (τατζικικά: Хоруғ) είναι η πρωτεύουσα της Αυτόνομης επαρχίας Γκόρνο-Μπανταχσάν στο Τατζικιστάν. Είναι επίσης η πρωτεύουσα του Διαμερίσματος Σουγνόν στην περιοχή  του Γκόρνο-Μπανταχσάν. Έχει πληθυσμό 30.500 κατοίκους (εκτίμηση του 2020).

Το Χορούγ βιώνει ημίξηρο κλίμα (κλιματική ταξινόμηση Κέππεν *BSk*) με κρύους, χιονισμένους χειμώνες και καυτά, ξηρά καλοκαίρια.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Τατζικιστάν
The Delfonics

[μικρογραφία|Οι Delfonics στο druid hill park της [Βαλτιμόρη|Βαλτιμόρης, 1995]]
**The Delfonics** είναι αμερικανικό R&B / soul φωνητικό συγκρότημα από τη Φιλαδέλφεια, Πενσυλβάνια, Ηνωμένες Πολιτείες. Οι Delfonics ήταν πιο δημοφιλείς στα τέλη της δεκαετίας του 1960 και στις αρχές της δεκαετίας του 1970. Οι πιο αξιοσημείωτες επιτυχίες τους περιλαμβάνουν τα " La-La (Means I Love You) ", " Didn't I (Blow Your Mind This Time) ", "Break Your Promise", " I'm Sorry " και " Ready or Not Here Έρχομαι (Δεν μπορώ να κρυφτώ από την αγάπη) ».  Τα επιτυχημένα τραγούδια τους γράφτηκαν/συντέθηκαν και παρήχθησαν κατά κύριο λόγο από τον βασικό τραγουδιστή και ιδρυτικό μέλος William "Poogie" Hart και τα μουσικά όργανα διασκευάστηκαν/διευθύνθηκαν από τον τραγουδοποιό και παραγωγό Thom Bell .

## Αρχικά μέλη

Η αρχική ονομασία του συγκροτήματος ήταν Four Gents. Τα πρώτα μέλη ήταν οι:
* Γουίλιαμ Πόυτζι Χαρτ (17 Ιανουαρίου 1945 - 14 Ιουλίου 2022).
* Γουίλμπερτ Χαρτ (19 Οκτωβρίου 1947-)
* Ράντι Κέιν (2 Μαΐου 1945- 9 Απριλίου 2009)

## Παραπομπές


Κατηγορία:Αμερικανικά μουσικά συγκροτήματα
Γενικές εκλογές Μπαρμπάντος 2022

Στις 19 Ιανουαρίου 2022 διεξήχθησαν **πρόωρες** **γενικές εκλογές στο [[Μπαρμπάντος]]**, για να εκλεγούν τα 30 μέλη της Βουλής της Συνέλευσης (κάτω βουλή του Κοινοβουλίου του Μπαρμπάντος). Οι εκλογές διεξήχθησαν πρόωρα λόγω της μεγάλης αλλαγής που έγινε στο πολίτευμα της χώρας, δηλαδή την εκδημοκράτιση της χώρας, όπου η Βασίλισσα έπαψε να είναι αρχηγός του κράτους.

Πάνω από 100 υποψήφιοι διεκδίκησαν τις 30 έδρες στη Βουλή. Οι κάλπες άνοιξαν από τις 6 το πρωί μέχρι τις 6 το απόγευμα για τους ψηφοφόρους. Η διεξαγωγή έγινε με μεγάλη προσοχή ώστε να αποφευχθεί η εξάπλωση του κορονοϊού.

Για δεύτερη συνεχόμενη φορά, το Εργατικό Κόμμα κέρδισε όλες τις έδρες στη Βουλή. Ήταν μία μεγάλη νίκη για τη Μία Μότλεϊ, την αρχηγό του Εργατικού Κόμματος, η οποία θα παραμείνει στη θέση της Πρωθυπουργού.

## Ιστορικό
Από τις 30 Νοεμβρίου 2021 το πολίτευμα στο Μπαρμπάντος είναι κοινοβουλευτική δημοκρατία. Μέχρι τότε, για 55 χρόνια, η νησιωτική χώρα βρισκόταν υπό καθεστώς Κοινοπολιτείας του Ηνωμένου Βασιλείου με μονάρχη τη Βασίλισσα Ελισάβετ Β'. Η Σάντρα Μέισον έγινε η πρώτη Πρόεδρος του Μπαρμπάντος.

## Εκλογικό σύστημα
Σύμφωνα με το Σύνταγμα του Μπαρμπάντος, τα 30 μέλη της Βουλής εκλέγονται με απλό πλειοψηφικό σύστημα από ισάριθμες μονοεδρικές εκλογικές περιφέρειες, για πενταετή θητεία. Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες της χώρας, ηλικίας άνω των 18 ετών.

## Αποτελέσματα

## Παραπομπές


Μπαρμπαντος
2022
Ενδοκρινολογία

thumb|250px|Οι ενδοκρινείς αδένες μιας γυναίκας
Η **ενδοκρινολογία** είναι κλάδος της βιολογίας και της ιατρικής που ασχολείται με το ενδοκρινικό σύστημα, τις ασθένειές του και τις ειδικές εκκρίσεις του γνωστές ως ορμόνες. Ασχολείται επίσης με την ενσωμάτωση των αναπτυξιακών γεγονότων πολλαπλασιασμός, ανάπτυξη και διαφοροποίηση και τις ψυχολογικές ή συμπεριφορικές δραστηριότητες του μεταβολισμού, της ανάπτυξης, της λειτουργίας των ιστών, του ύπνου, της πέψης, της αναπνοής, της απέκκρισης, της διάθεσης, του στρες, της γαλουχίας, της κίνησης, της αναπαραγωγής και η αισθητηριακή αντίληψη που προκαλείται από τις ορμόνες. Υποειδικότητες περιλαμβάνουν συμπεριφορική ενδοκρινολογία και συγκριτική ενδοκρινολογία.

Το ενδοκρινικό σύστημα αποτελείται από πολλούς αδένες, όλοι σε διαφορετικά μέρη του σώματος, που εκκρίνουν ορμόνες απευθείας στο αίμα και όχι σε ένα σύστημα αγωγών. Ως εκ τούτου, οι ενδοκρινείς αδένες θεωρούνται ως αδένες χωρίς πόρους. Οι ορμόνες έχουν πολλές διαφορετικές λειτουργίες και τρόπους δράσης. Μία ορμόνη μπορεί να έχει πολλές επιδράσεις σε διαφορετικά όργανα-στόχους και, αντιστρόφως, ένα όργανο-στόχος μπορεί να επηρεαστεί από περισσότερες από μία ορμόνες.

## Παραπομπές
Λέσεκ Πις

Ο **Λέσεκ Πις** (πολωνικά: Leszek Pisz) (γενν. 18 Δεκεμβρίου 1966) είναι Πολωνός πρώην ποδοσφαιριστής, ο οποίος αγωνιζόταν ως μέσος.

## Σταδιοδρομία σε συλλόγους
Ο Πις εντάχθηκε στη Λέγκια Βαρσοβίας το 1986 από την Ίγκλοπολ Ντεμπίτσα. Στην αρχή ήταν αναπληρωματικός, αλλά αργότερα έγινε αστέρας της ομάδας. Ήταν γνωστός ως ειδικός στα ελεύθερα λακτίσματα, σκοράροντας πολλά γκολ με αυτό τον τρόπο.

Το 1995, η Λέγκια κέρδισε την Εκστρακλάσα και προκρίθηκε στο ΟΥΕΦΑ Τσάμπιονς Λιγκ, όπου η ομάδα έφτασε μέχρι στα προημιτελικά. Ο Πις έπαιξε θαυμάσια στον πρώτο αγώνα της Λέγκια στον όμιλο εναντίον της Ρόσενμποργκ ΜΚ, πετυχαίνοντας δύο γκολ, συμπεριλαμβανομένου του τέρματος της ισοφάρισης για τη Λέγκια. Αυτό τον έκανε τον πρώτο παίκτη που σκόραρε για πολωνική ομάδα κατά τη διάρκεια των ομίλων του Τσάμπιονς Λιγκ.

Ο Πις μετακόμισε αργότερα στην Ελλάδα, όπου αγωνίστηκε κατά σειρά στους Π.Α.Ο.Κ., Α.Ο. Καβάλα και Πανηλειακό, πριν επιστρέψει στην Πολωνία και ολοκληρώσει τη σταδιοδρομία του το 2002.

## Εθνική ομάδα
Ο Πις είχε 14 συμμετοχές και 1 γκολ με την Εθνική Πολωνίας. Έκανε το ντεμπούτο του σε φιλικό αγώνα εναντίον της Γιουγκοσλαβίας, στις 28 Μαρτίου 1990.

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Πολωνοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Πολωνοί ποδοσφαιριστές στο εξωτερικό
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Σλασκ Βρότσλαβ
Γενικές εκλογές Μπαρμπάντος 2008

**Γενικές εκλογές** διεξήχθησαν στο Μπαρμπάντος στις 15 Ιανουαρίου 2008. Ένα παράλληλο δημοψήφισμα για να καθοριστεί εάν θα γίνει δημοκρατία ή όχι είχε αρχικά προγραμματιστεί, αλλά η ψηφοφορία αναβλήθηκε.

Το Δημοκρατικό Εργατικό Κόμμα (DLP), το οποίο ήταν στην αντιπολίτευση από το 1994, κέρδισε με 20 έδρες έναντι 10 έδρες για το Εργατικό Κόμμα του Μπαρμπάντος, υπό την ηγεσία του πρωθυπουργού Όουεν Άρθουρ. Πραγματοποιήθηκαν επανακαταμετρήσεις σε ορισμένες εκλογικές περιφέρειες λόγω οριακών αποτελεσμάτων.

Στις 11 Σεπτεμβρίου 2008 ο Χάμιλτον Λάσλεϊ, βουλευτής της περιφέρειας Αγίου Μιχαήλ Νοτιοανατολικής (St. Michael South-East) ανακοίνωσε ότι θα αποχωρούσε από το κόμμα και δεν θα ήταν πλέον μέλος του Εργατικού Κόμματος των Μπαρμπάντος, καθιστώντας εαυτόν ανεξάρτητο. Η αποστασία του μείωσε τη δύναμη του BLP ως Αντιπολίτευσης σε εννέα έδρες για το υπόλοιπο της κοινοβουλευτικής περιόδου. Αργότερα αποφάσισε να προσχωρήσει στο κυβερνών κόμμα DLP.

Ο αρχηγός του DLP Ντέιβιντ Τόμσον ορκίστηκε πρωθυπουργός στις 16 Ιανουαρίου. Μετά τον θάνατο του Τόμσον τον Οκτώβριο του 2010, διεξήχθησαν ενδιάμεσες εκλογές τον Ιανουάριο του 2011 για την πλήρωση της κενής του έδρας για τον Άγιο Ιωάννη.

## Αποτελέσματα

**Βουλή, 15 Ιανουαρίου 2008**
|-
!style="background-color:#E9E9E9" align=left width=400|Κόμματα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
!style="background-color:#E9E9E9" align=right|Έδρες
|-
|align="left" valign="top"|Δημοκρατικό Εργατικό Κόμμα
|valign="top" |77.681
|valign="top" |52,55
|valign="top" |20
|-
|align="left" valign="top"|Εργατικό Κόμμα του Μπαρμπάντος
|valign="top" |69.720
|valign="top" |47,16
|valign="top" |10
|-
|align="left" valign="top"| Κόμμα Ενδυνάμωσης του Λαού
|valign="top" |235
|valign="top" |0,16
|valign="top" |—
|-
|align="left" valign="top"| Ανεξάρτητοι
|valign="top" |144
|valign="top" |0,10
|valign="top" |—
|-
|align="left" valign="top"| Λαϊκό Δημοκρατικό Κογκρέσο 
|valign="top" |46
|valign="top" |0,03
|valign="top" |—
|-
|style="background-color:#E9E9E9" align="left" valign="top"|**Σύνολο έγκυρων ψήφων** 
|width="75" align="right" style="background-color:#E9E9E9"|**147.826**
|width="30" align="right" style="background-color:#E9E9E9"|**100,00**
|width="50" align="right" style="background-color:#E9E9E9"|**30**
|-
|align=left valign=top|Άκυρα/λευκά ψηφοδέλτια
|valign="top"|1.807
|valign="top" colspan="2" rowspan="3"|
|-
|align=left valign=top|Σύνολο ψήφων (συμμετοχή 63,54%)
|valign="top"|149.633 
|-
|align=left valign=top|Εγγεγραμμένοι
|valign="top"|235.510
|-
|align="left" valign="top" colspan="4"|Πηγές:Electoral Department, Election Passport
|}

## Παραπομπές


2008
Μπαρμπαντος
Programmable Read Only Memory

**PROM** (**Programmable Read Only Memory** - προγραμματιζόμενη μνήμη μόνο για ανάγνωση). Εκτός από το απαραίτητο βασικό λογισμικό, περιέχει ειδικές πληροφορίες που αφορούν αυτό ακριβώς το αυτοκίνητο στο οποίο είναι τοποθετημένος ο εγκέφαλος. Αυτές οι πληροφορίες μπορεί να χρησιμοποιηθούν π.χ. για να πληροφορούν τον μικροελεγκτή για τον ηλεκτρικό εξοπλισμό του συγκεκριμένου αυτοκινήτου. Επίσης, η PROM περιέχει το λεγόμενο *χάρτη*, δηλαδή τον πίνακα με την επιθυμητή σχέση στροφών κινητήρα - προπορείας ανάφλεξης (αβάνς) - ποσότητας εγχυόμενου καυσίμου. Σε πολλές περιπτώσεις το ηλεκτρονικό κύκλωμα του εγκεφάλου παραμένει το ίδιο σε πολλά μοντέλα του ίδιου κατασκευαστή, διαφοροποιώντας μόνο την PROM. Συχνά, εκείνο το τμήμα της PROM το οποίο δεν αφορά το βασικό λογισμικό συνδέεται σε ειδική υποδοχή, ώστε να μπορεί να τροποποιείται (π.χ. για αγωνιστική χρήση).

Η ROM έχει την δυνατότητα αντικατάστασης και προγραμματισμού με νέα δεδομένα και είναι η πιο κατάλληλη για τις περιπτώσεις που γίνονται βελτιώσεις στη συμπεριφορά του αυτοκινήτου από τον κατασκευαστή.

Κατηγορία:Μνήμη υπολογιστή
Ωγκύστ Κουντέ

Ο **Λουί Σαρλ Ωγκύστ Κουντέ** (γαλλικά: Louis Charles Auguste Couder), γεννήθηκε την 1η Απριλίου 1789 στο Λονδίνο και πέθανε στις 21 Ιουλίου 1873 στο Παρίσι, ήταν Γάλλος ζωγράφος ιστορικών θεμάτων. 

## Βιογραφικά στοιχεία
Ο Ωγκύστ Κουντέ, γιος του Ζαν-Μπατίστ Κουντέ, άποικου στον Άγιο Δομίνικο, γεννήθηκε στο Λονδίνο την 1η Απριλίου 1789.

Σπούδασε στη Σχολή Καλών Τεχνών του Παρισιού όπου είχε δασκάλους τον Ζαν-Μπατίστ Ρενιώ και τον Ζακ-Λουί Νταβίντ. Ειδικεύθηκε στη ζωγραφική ιστορικής θεματολογίας.  Άρχισε να εκθέτει στο Σαλόν του Παρισιού το 1814 με τον πίνακα *Ο Θάνατος του [[Ζαν Βικτόρ Μορό|στρατηγού Μορώ]]* (φυλάσσεται στο Μουσείο Καλών Τεχνών της Βρέστης). 

Εξελέγη μέλος της Ακαδημίας Καλών Τεχνών το 1839 και προήχθη σε αξιωματικό της Λεγεώνας της Τιμής το 1841.

Το 1831, εμφανίζεται στον κατάλογο των καθηγητών της Πολυτεχνικής σχολής.

Πέθανε στις 21 Ιουλίου 1873 στο Παρίσι σε ηλικία 84 ετών. Ενταφιάστηκε στο κοιμητήριο Περ-Λασαίζ.

Έργα του εκτίθενται στις Βερσαλλίες, στο μουσείο του Λούβρου στο Παρίσι, σε μουσεία Καλών Τεχνών πολλών πόλεων της Γαλλίας και στο μουσείο Ερμιτάζ στην Αγία Πετρούπολη.

## Επιλογή έργων

Αρχείο:Couder-La-mort-du-général-Moreau.jpg|*Ο Θάνατος του [[Ζαν Βικτόρ Μορό|στρατηγού Μορώ]]* (1814), Μουσείο Καλών Τεχνών της Βρέστης.
Αρχείο:Auguste Couder The Death of Masaccio Hermitage State Museum, Sanct Peterburg.jpg|*Ο Θάνατος του [[Μαζάτσο]]* (1817), Αγία Πετρούπολη, Μουσείο Ερμιτάζ.
Αρχείο:Achilles Xanthos Simoeis Couder decoration Louvre INV3379.jpg|*Νερό, ή Μάχη του Αχιλλέα κατά του [[Σκάμανδρος|Σκαμάνδρου]] και του [[Σιμόεις|Σιμόει]]* (1819), Παρίσι, Μουσείο του Λούβρου
Αρχείο:Tanneguy du Châtel sauvant le Dauphin.jpg|*Ο Τανεγκί ντυ Σατέλ σώζει τον [[Δελφίνος (τίτλος)|δελφίνο]]* (μελλοντικό Κάρολο Ζ΄)(1827), Μουσείο Καλών Τεχνών της Ρεν.
Αρχείο:COUDER Fredegund and Chilperic.jpg|*[[Φρεδεγόνδη]] και [[Χιλπέριχος Α΄|Χιλπέρικος]]* (περ. 1826), Μουσείο Καλών Τεχνών της Ορλεάνης
Αρχείο:Couder - Le Serment du Jeu de Paume, 20 juin 1789.jpg|*Ο [[Όρκος του Σφαιριστηρίου]]*, 20 Ιουνίου 1789 (1848), Βιζίλ, Μουσείο της Γαλλικής Επανάστασης.
Αρχείο:Napoléon Ier visitant l'escalier du musée du Louvre.PNG|*Ο [[Ναπολέων Α΄|Ναπολέων Α']] επισκέπτεται τη σκάλα του [[Μουσείο του Λούβρου|Μουσείου του Λούβρου]]*, (1833), Παρίσι, Μουσείο του Λούβρου
Αρχείο:Bataille de Yorktown by Auguste Couder.jpg|*Η [[Πολιορκία του Γιόρκταουν]]* (1836), Βερσαλλίες, Μουσείο Ιστορίας της Γαλλίας.


## Παραπομπές


 
 
Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα
Στάδιο Τζαπόμα

Το **Στάδιο Τζαπόμα** (αγγλικά: Japoma Stadium) είναι στάδιο πολλαπλών χρήσεων στην περιοχή Τζαπόμα της Ντουάλα στο Καμερούν. Έχει χωρητικότητα 50.000 θεατών. Το αθλητικό συγκρότημα που βρίσκεται το στάδιο διαθέτει γήπεδα ποδοσφαίρου, καλαθοσφαίρισης, χειροσφαίρισης, ποδοσφαίρου σάλας, πετοσφαίρισης και αντισφαίρισης, καθώς και πισίνα ολυμπιακών διαστάσεων 8 λωρίδων, συνεδριακά κέντρα, εμπορικά κέντρα, πολυτελές ξενοδοχείο και χώρο στάθμευσης. Επίσης, το στάδιο διαθέτει ταρτάν στίβου.

Το Στάδιο Τζαπόμα κόστισε περίπου 232 εκατομμύρια δολάρια ΗΠΑ, με το 85% του έργου να χρηματοδοτείται από την Türk Eximbank.

Στο στάδιο διεξήχθησαν αγώνες για το Κύπελλο Εθνών Αφρικής 2021.

## Κατασκευή
Η κατασκευή του σταδίου ξεκίνησε στις 21 Φεβρουαρίου 2017, με το σχέδιο χρονοδιαγράμματος να όριζε την ολοκλήρωση του σταδίου εντός 20 μηνών.

Οι χώροι και το σχέδιο έχουν σχεδιαστεί από τη βρετανική ομάδα της AECOM Sports. Η διαχείριση των έργων έχει ανατεθεί στο Leonardo Cameroun sarl, το οποίο ανήκει στην ιταλική μελέτη Leonardo srl, του αρχιτέκτονα Σαλβατόρε Ρε.

Στις 11 Σεπτεμβρίου 2019, η Κατασκευαστική Βιομηχανία Yenigün είπε ότι το στάδιο αναμένεται να ολοκληρωθεί στις 30 Νοεμβρίου 2019.

## Παραπομπές


## Εξωτερικοί σύνδεσμοι

* Αθλητικό συγκρότημα Τζαπόμα στις παραδόσεις χειροτεχνίας του Καμερούν ενόψει του Κυπέλλου Εθνών
* ENGINEERING NEWS Η AECOM μειώνει τη σχεδίαση και την κατασκευή γηπέδου σε ρεκόρ δύο ετών στη Τζαπόμα
* Βιώσιμη κληρονομιά ο στόχος για το μινιμαλιστικό αθλητικό συγκρότημα του Καμερούν
* Japoma Sport Complex - Leonardo srl

Κατηγορία:Εθνικά στάδια
Κατηγορία:Στάδια ποδοσφαίρου στο Καμερούν
Κατηγορία:Κτίρια και κατασκευές στη Ντουάλα
Κατηγορία:Στάδια Κυπέλλου Ποδοσφαίρου Εθνών Αφρικής 2021
Περιφέρεια Λορί

Η **περιφέρεια Λορί** (αρμενικά Լոռի) είναι περιφέρεια της Αρμενίας. Βρίσκεται στα βόρεια της χώρας και συνορεύει με τη Γεωργία. Το Βαναντζόρ είναι η πρωτεύουσα και μεγαλύτερη πόλη της περιφέρειας. Άλλες σημαντικές πόλεις περιλαμβάνουν τη Στεπαναβάν, το Αλαβερντί και το Σπιτάκ. Στην περιφέρεια αυτή βρίσκονται τα Μνημεία Παγκόσμιας Κληρονομιάς της UNESCO μοναστήρια του Χαγπάτ και του Σαναχίν, η εκκλησία του Οντζούν καθώς και το καλοδιατηρημένο μοναστήρι Αχταλά, όπου Αρμένιοι, Γεωργιανοί και Έλληνες πραγματοποιούν ετήσιο προσκύνημα στις 20-21 Σεπτεμβρίου.

Η επαρχία υπέστη σοβαρές ζημιές κατά τον αρμενικό σεισμό του 1988.

Η επαρχία εξυπηρετείται από το αεροδρόμιο του Στεπαναβάν, το οποίο βρίσκεται σε απόσταση 44 χιλιομέτρων βορείως του Βαναντζόρ.

## Συγκοινωνίες
Το Λόρι συνδέεται με άλλα μέρη της Αρμενίας μέσω σιδηροδρόμου, εθνικών οδικών αρτηριών και ενός δικτύου περιφερειακών δρόμων. Οι αυτοκινητόδρομοι Μ-3 και Μ-6 που διέρχονται από την επαρχία, συνδέουν την πρωτεύουσα Γιερεβάν με την πρωτεύουσα της Γεωργίας Τιφλίδα. Ο δε αυτοκινητόδρομος Μ-8 συνδέει το Λόρι με την Επαρχία Ταβούς στα ανατολικά.
Το διοικητικό κέντρο της περιοχής, το Βανατζόρ, διαθέτει σιδηροδρομικό σταθμό που συνδέει μόνο με εμπορικές αμαξοστοιχίες την περιοχή με το Γιερεβάν (μέσω Γκιουμρί) και την Τιφλίδα (μέσω Αϊρούμ). Στις 21 Απριλίου του 2012, εγκαινιάστηκε μια νέα γέφυρα πάνω από το φαράγγι Ζαμαρλού, ακριβώς δυτικά του Βαχαγκναντζόρ, προκειμένου να διασφαλιστεί η ασφαλής συνεχής χρήση της γραμμής προς Αϊρούμ. Ωστόσο, για οικονομικούς λόγους, διακόπηκε η υπηρεσία επιβατικών αμαξοστοιχιών μεταξύ Γκιουμρί και Αϊρούμ, αφήνοντας σημαντικές περιοχές, όπως το Σπιτάκ και το Αλαβερντί χωρίς υπηρεσία επιβατών. Πρόσφατα έχει επίσης προταθεί η χάραξη μιας νέας σιδηροδρομικής σύνδεσης μεταξύ Βανατζόρ και Φιολέτοβο (δυτικά του Ντιλιντζάν).

## Παραπομπές


## Εξωτερικοί σύνδεσμοι
* 

Λορι
Γιούζεφ Ζαγιόντσεκ

Ο Πρίγκιπας **Γιούζεφ Ζαγιόντσεκ** (πολωνικά: Józef Zajączek) (1 Νοεμβρίου 1752 – 28 Αυγούστου 1826) ήταν Πολωνός στρατηγός και πολιτικός.

Ο Ζαγιόντσεκ ξεκίνησε την καριέρα του στον Στρατό της Πολωνικής-Λιθουανικής Κοινοπολιτείας, ως υπασπιστής του Χετμάνου Φραντσίσεκ Κσαβέρι Μπρανίτσκι. Υπήρξε υποστηρικτής του Μπρανίτσκι στην πολιτική σκηνή, πριν ενταχθεί στη φιλελεύθερη αντιπολίτευση κατά τη διάρκεια του Μείζονος Σέιμ το 1790. Έγινε ριζοσπαστικός υποστηρικτής του Συντάγματος της 3ης Μαΐου 1791. Ως στρατιωτικός διοικητής, με τον βαθμό του στρατηγού, συμμετείχε στον Πόλεμο Πολωνίας-Ρωσίας του 1792 και στην Εξέγερση του Κοστσιούσκο. Μετά τους διαμελισμούς της Πολωνίας, εντάχθηκε στον *[[Grande Armée]]* του Ναπολέοντα και ήταν στρατηγός στις δυνάμεις του Ναπολέοντα μέχρι τον τραυματισμό και τη σύλληψή του κατά την εισβολή του Ναπολέοντα στη Ρωσία το 1812. Από το 1815, ενεπλάκη στη διακυβέρνηση της Πολωνίας του Συνεδρίου, και έγινε ο πρώτος Αντιβασιλέας της (Namestnik).

## Βιογραφία

## Τιμές
* Σταυρός του Διοικητή του Τάγματος Στρατιωτικής Αξίας της Πολωνίας (1807) 
* Τάγμα του Λευκού Αετού (1815)
* Τάγμα του Αγίου αποστόλου Ανδρέα του Πρωτόκλητου (Ρωσία) (1816)
* Τάγμα του Μαύρου Αετού (Πρωσία, 1819)
* Σταυρός του Ιππότη (1803) και του Διοικητή της Λεγεώνας της Τιμής (Γαλλία, 1804) 

## Παραπομπές


## Εξωτερικοί σύνδεσμοι

* Βιογραφία στα πολωνικά 

Κατηγορία:Στρατηγοί της Πολωνικής-Λιθουανικής Κοινοπολιτείας
Κατηγορία:Πολωνοί στρατηγοί
Κατηγορία:Πολωνοί ευγενείς
Κατηγορία:Πολωνοί στρατηγοί σε ξένους στρατούς
Κατηγορία:Στρατηγοί της Εξέγερσης του Κοστσιούσκο
Κατηγορία:Μέλη του Σέιμ της Πολωνικής-Λιθουανικής Κοινοπολιτείας
Κατηγορία:Διοικητές του Τάγματος Στρατιωτικής Αξίας της Πολωνίας
Κατηγορία:Ταξιάρχες της Λεγεώνας της Τιμής
Κατηγορία:Ονόματα χαραγμένα στην Αψίδα του Θριάμβου
Περιφέρεια Σιράκ

Η **περιφέρεια Σιράκ** (Αρμενικά: Շիրակ) είναι περιφέρεια της Αρμενίας. Βρίσκεται στα βορειοδυτικά της χώρας και συνορεύει με την Τουρκία στα δυτικά και τη Γεωργία στα βόρεια. Πρωτεύουσα και μεγαλύτερη πόλη της είναι το Γκιουμρί. Το τοπίο της είναι και ημιερημικό και αλπικό ή ορεινό με λειμώνες. Στα νότια, οι ψηλές στέπες συγχωνεύονται με το ορεινό έδαφος, έχοντας ένα καταπράσινο σκηνικό την άνοιξη, με αποχρώσεις του καστανοκόκκινου το καλοκαίρι. Η επαρχία εξυπηρετείται από το διεθνές αεροδρόμιο του Σιράκ στο Γκιουμρί.

## Παραπομπές


Σιράκ
Περιφέρεια Ταβούς

Η **περιφέρεια Ταβούς** (Αρμενικά: Տավուշ) είναι περιφέρεια της Αρμενίας. Βρίσκεται στα βορειοανατολικά της Αρμενίας και συνορεύει με τη Γεωργία από τα βόρεια και το Αζερμπαϊτζάν από τα ανατολικά. Στο εσωτερικό συνορεύει με την περιφέρεια Γκεγαρκουνίκ από τα νότια, την περιφέρεια Κοτάικ από τα νοτιοδυτικά και την περιφέρεια Λορί από τα δυτικά. Πρωτεύουσα και μεγαλύτερη πόλη της επαρχίας είναι η πόλη Ιτζεβάν.

## Παραπομπές


Ταβούς
Βερίν Ντβιν

Το **Βερίν Ντβιν** (αρμενικά: Վերին Դվին), είναι χωριό στην περιφέρεια Αραράτ της Αρμενίας που βρίσκεται 30 χιλιόμετρα νότια του Ερεβάν. Η μεγαλύτερη ασσυριακή κοινότητα στην Αρμενία βρίσκεται στο Βερίν Ντβιν, όπου περίπου 2.000 από τους 2.700 κατοίκους του χωριού είναι Ασσύριοι. Το χωριό φιλοξενεί 2 ασσυριακές εκκλησίες, συμπεριλαμβανομένης της εκκλησίας Μαρ Τουμά (Άγιος Θωμάς) η οποία χρονολογείται από το 1828. Το χωριό είναι χτισμένο κοντά στα ερείπια της αρχαίας πόλης του Δουβίου.

Το σχολείο δευτεροβάθμιας εκπαίδευσης του χωριού έχει στην πλειοψηφία του Ασσύριους μαθητές και παρέχει μαθήματα ασσυριακής ιστορίας και γλώσσας.

## Παραπομπές


Βερι
Περιφέρεια Βαγιότς Ντζορ

Η **περιφέρεια Βαγιότς Ντζορ** (Αρμενικά: Վայոց Ձոր) είναι περιφέρεια της Αρμενίας. Βρίσκεται στο νοτιοανατολικό άκρο της χώρας, συνορεύει με τον θύλακα Ναχιτσεβάν του Αζερμπαϊτζάν στα δυτικά και το διαμέρισμα Καλμπατζάρ του Αζερμπαϊτζάν στα ανατολικά. Καλύπτει έκταση 2.308 τετραγωνικά χιλιόμετρα. Με πληθυσμό μόλις 53.230 κατοίκους (απογραφή 2002), είναι η πιο αραιοκατοικημένη περιφέρεια της χώρας. Πρωτεύουσα και μεγαλύτερη πόλη της επαρχίας είναι η πόλη Γεγεγκναντζόρ.

Η περιφέρεια φιλοξενεί πολλά αρχαία μνημεία και τουριστικά αξιοθέατα στην Αρμενία, όπως το συγκρότημα σπηλαίων Αρενί-1 και το οινοποιείο Αρενί-1 της Χαλκολιθικής περιόδου, το μοναστήρι Ταναχάτ του 8ου αιώνα, το φρούριο Σμπαταμπέρντ του 10ου αιώνα και το μοναστήρι Νοραβάνκ του 13ου αιώνα. Το Βαγιότς Ντζορ φιλοξενεί επίσης τη λουτρόπολη Τζερμούκ.

Το χωριό Γκλαντζόρ στο Βαγιότς Ντζορ ήταν η τοποθεσία του Πανεπιστημίου Γκλαντζόρ του 13ου και 14ου αιώνα.

## Παραπομπές


## Εξωτερικοί σύνδεσμοι
* 

Βαγιότς Ντζορ
Άγιος Δημήτριος Άρτας

Ο **Άγιος Δημήτριος** ή αλλιώς **Κυράτσα** είναι χωριό της δημοτικής κοινότητας και δημοτικής ενότητας (τέως δήμου) Πέτα, του δήμου Νικολάου Σκουφά, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.

## Γεωγραφία
Ο Άγιος Δημήτριος είναι μεγάλο πεδινό χωριό στο νοτιοκεντρικό τμήμα του νομού Άρτας. Βρίσκεται πάνω στην Ιονία Οδό και στην ανατολική όχθη του Αράχθου, σε μέσο σταθμικό υψόμετρο 60. Απέχει 1 χλμ. Β.ΒΑ. της Άρτας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Πέτα. Με το ΦΕΚ 87Α - 07/06/2010, αποσπάστηκε από τον δήμο Πέτα και προσαρτήθηκε στον δήμο Νικολάου Σκουφά.

## Αξιοθέατα
*Ο ναός του Αγίου Δημητρίου στο κέντρο του οικισμού
*Η ξύλινη τοξωτή γέφυρα στον Άραχθο ποταμό

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Νικολάου Σκουφά
Βαλεντίνος της Γένοβας

Ο **Βαλεντίνος** (ιταλικά : Valentino) (... - Γένοβα, 325) ήταν ο πρώτος γνωστός επίσκοπος της Γένοβας, και θεωρείται άγιος από την Καθολική Εκκλησία.

## Βιογραφία
Ο Βαλεντίνος θεωρείται ο πρώτος επίσκοπος της αρχιεπισκοπής της Γένοβας, θέση που κατείχε από το 312 έως τον θάνατό του το 325. Εκτελούσε τον ποιμαντικό του ρόλο βοηθώντας χήρες και ορφανά.

## Λατρεία
Η λατρεία του περιορίζεται στην πόλη και την αρχιεπισκοπή της Γένοβας, η οποία περιέλαβε στο λειτουργικό ημερολόγιο, τη μνήμη του επισκόπου του Αγίου Βαλεντίνου στις 6 Νοεμβρίου, μαζί με τους Αγίους Φίλιξ και Ρωμύλο, δεύτερο και τέταρτο επίσκοπο αντίστοιχα της πόλης .

Τα λείψανά του σώζονται τόσο στην εκκλησία του Αγίου Σίρο ντι Στρούπα όσο και στον καθεδρικό ναό του Αγίου Λαυρεντίου. 

## Παραπομπές


Κατηγορία:Επίσκοποι και Αρχιεπίσκοποι Γένοβας
Κατηγορία:Επίσκοποι του 4ου αιώνα
Κατηγορία:Άγιοι της Ρωμαιοκαθολικής Εκκλησίας
Αφιέρωμα σε Φως

[μικρογραφία|Το 2020, όπως φαίνεται από το [Τζέρσεϊ Σίτι]]
[μικρογραφία|Το 2014, όπως φαίνεται από το [Μπρούκλιν]]
μικρογραφία|Το ''Αφιέρωμα σε Φως'' δημιουργήθηκε στο Battery Parking Garage το 2018
[μικρογραφία|Το 2010, όπως φαίνεται από το [Μπρούκλιν]]
Το ***Αφιέρωμα σε Φως*** είναι καλλιτεχνική εγκατάσταση που δημιουργήθηκε σε ανάμνηση των επιθέσεων της 11ης Σεπτεμβρίου. Αποτελείται από 88 κάθετους προβολείς διατεταγμένους σε δύο στήλες φωτός για να αναπαριστούν τους Δίδυμους Πύργους. Βρίσκεται έξι τετράγωνα νότια του Παγκόσμιου Κέντρου Εμπορίου πάνω από το Battery Parking Garage στην πόλη της Νέας Υόρκης. Το *Αφιέρωμα σε Φως* ξεκίνησε ως προσωρινή ανάμνηση των επιθέσεων στις αρχές του 2002, αλλά έγινε ετήσια εκδήλωση, που παράγεται επί του παρόντος στις 11 Σεπτεμβρίου από τη Municipal Art Society of New York. Το *Αφιέρωμα σε Φως* σχεδιάστηκε από τους καλλιτέχνες John Bennett, Gustavo Bonevardi, Richard Nash Gould, Julian LaVerdiere και Paul Myoda και τον σύμβουλο φωτισμού Paul Marantz.

Τις καθαρές νύχτες, τα φώτα είναι ορατά από πάνω από 60 μίλια (97 χλμ.), ορατά σε όλη την πόλη της Νέας Υόρκης και στο μεγαλύτερο μέρος των προαστίων του Βόρειου Νιου Τζέρσεϊ και του Λονγκ Άιλαντ. Τα φώτα φαίνονται επίσης στην κομητεία Fairfield του Κονέκτικατ, καθώς και στις κομητείες Westchester, Orange και Rockland στη Νέα Υόρκη.

Οι δύο δέσμες κοστίζουν περίπου 1.626 $ (υποθέτοντας 0,11 $ ανά kWh) για να λειτουργήσουν για 24 ώρες. Οι 88 προβολείς xenon (44 για κάθε πύργο) καταναλώνουν 7.000 Watt ο καθένας. Από το 2011, το ετήσιο κόστος για ολόκληρο το έργο ήταν περίπου μισό εκατομμύριο δολάρια.
[μικρογραφία|Το 2011, όπως φαίνεται από το [East Village]]
Λόγω της πανδημίας COVID-19 και της ανάγκης για κοινωνική απόσταση, αρχικά ανακοινώθηκε ότι η εγκατάσταση δεν θα ανάψει στη 19η επέτειο των επιθέσεων τον Σεπτέμβριο του 2020, για πρώτη φορά από τη δημιουργία της. Ο Κυβερνήτης της Νέας Υόρκης Άντριου Κουόμο ανακοίνωσε αργότερα ότι η πολιτεία θα παράσχει προσωπικό υγειονομικής περίθαλψης και επίβλεψη για να επιτρέψει τη διεξαγωγή του φόρου τιμής όπως είχε προγραμματιστεί.

## Εξωτερικοί σύνδεσμοι

*  Η Municipal Art Society of New York, ετήσιοι παραγωγοί του Tribute in Light
*  Το ''Αφιέρωμα στο φως'', που παρουσιάζεται από το Εθνικό Μνημείο & Μουσείο 11ης Σεπτεμβρίου

Κατηγορία:Επακόλουθα των Επιθέσεων της 11ης Σεπτεμβρίου 2001
Κατηγορία:Νέα Υόρκη
Γέζι Ζουράβλεφ

Ο **Γέζι Ζουράβλεφ** (πολωνικά: Jerzy Żurawlew) (25 Δεκεμβρίου 18863 Οκτωβρίου 1980) ήταν Πολωνός πιανίστας, διευθυντής ορχήστρας, δάσκαλος και ιδρυτής του Διεθνούς Διαγωνισμού Πιάνου «Φρεντερίκ Σοπέν».

## Βιογραφία
Ο Ζουράβλεφ γεννήθηκε στο Ροστόφ επί του Ντον στη Ρωσία το 1886. Σπούδασε με τον Αλεξάντερ Μιχαουόφσκι στο Ωδείο της Βαρσοβίας μέχρι το 1913 και δίδαξε ο ίδιος εκεί από το 1923. Το 1916, ίδρυσε ένα μουσικό σχολείο στο Μινσκ (τώρα στη Λευκορωσία) και το 1920 ένα στο Μπιαουίστοκ.

Ήταν ο ιδρυτής του Διεθνούς Διαγωνισμού Πιάνου «Φρεντερίκ Σοπέν», στη Βαρσοβία το 1927. Ο δια βίου φίλος του, Χένρικ Ρεφκιέβιτς - επιχειρηματίας, λάτρης της μουσικής και μέλος του διοικητικού συμβουλίου της Μουσικής Εταιρείας της Βαρσοβίας - πρόσφερε τις προσωπικές του οικονομικές εγγυήσεις για να βοηθήσει να ξεκινήσει ο Διαγωνισμός.

Ο Ζουράβλεφ πέθανε στη Βαρσοβία το 1980, σε ηλικία 93 ετών.

## Παραπομπές


## Πηγές
* Γ. Μέτουεν-Κάμπελ, *Chopin Playing From The Composer To The Present Day* (Gollancz, Λονδίνο 1981).

Κατηγορία:Πολωνοί κλασικοί πιανίστες
Κατηγορία:Πολωνοί διευθυντές ορχήστρας
Κατηγορία:Μουσικοί του 20ού αιώνα
Κατηγορία:Ενταφιασμοί στο Κοιμητήριο Ποβόνσκι
Γκάλγκα (Νότια Αυστραλία)

Το **Γκάλγκα** (αγγλικά: *Galga*) είναι οικισμός στο βόρειο τμήμα της περιοχής Murray Mallee της Νότιας Αυστραλίας. 

## Γενικά στοιχεία
Η ευρύτερη περιοχή του Γκάλγκα εξερευνήθηκε το 1915, μετά τη διάνοιξη της σιδηροδρομικής γραμμής από την Καρούντα το 1914. Η εν λόγω γραμμή περιορίστηκε στο Γκάλγκα το 1990 και έκλεισε οριστικά το 1994. Στο Γκάλγκα υπάρχει σιλό σιτηρών, το οποίο ωστόσο χρησιμοποιείται σπάνια. Ο οικισμός διαθέτει σταθμό πυροσβεστικής.

Σύμφωνα με την απογραφή που διεξήχθη το 2016, το Γκάλγκα είχε πληθυσμό 17 ατόμων. 

## Παραπομπές

Κατηγορία:Νότια Αυστραλία
Λυκικό αλφάβητο

Το **Λυκικό αλφάβητο** χρησιμοποιήθηκε για την καταγραφή της Λυκικής γλώσσας της μικρασιατικής περιοχής της Λυκίας. Ήταν μια επέκταση του ελληνικού αλφαβήτου, με πέντε επιπρόσθετα γράμματα, για ήχους που δεν υπήρχαν στα ελληνικά. Ήταν, σε μεγάλο βαθμό, παρόμοιο με το λυδικό και το φρυγικό αλφάβητο.

## Το αλφάβητο
[μικρογραφία|251x251εσ|Tο ''Διάταγμα του Πιξόδαρου'', γραμμένο στη [Λυκιακή γλώσσα.]]
Το Λυκικό αλφάβητο διαθέτει γράμματα για 29 ήχους. Ορισμένοι ήχοι αντιπροσωπεύονται με περισσότερα από ένα σύμβολα, τα οποία θεωρούνται ως ένα «γράμμα». Υπάρχουν έξι φωνήεντα, ένα για καθένα από τα τέσσερα προφορικά φωνήεντα και ξεχωριστά γράμματα για δύο από τα τέσσερα ρινικά φωνήεντα. Εννέα από τα Λυκικά γράμματα δεν φαίνεται να προέρχονται από το ελληνικό αλφάβητο.

## Αριθμοί
Το συγκεκριμένο αλφάβητο χρησιμοποιεί τα παρακάτω σύμβολα για τους αριθμούς:

* I (κάθετη γραμμή) = 1
* {1 \over 2}
* Ένα σύμβολο, όπως το δικό μας κεφαλαίο Η = 100

Άρα ο αριθμός 128,5 θα εκφραζόταν ως ***HOO<III—***.

## Δείτε Επίσης

* Λυκιακή γλώσσα
* Λυκία
* Μικρά Ασία

## Παραπομπές

Κατηγορία:Συστήματα γραφής
Κατηγορία:Λυκία
Η Σφαίρα

*Αυτό το άρθρο αφορά το γλυπτό στη Νέα Υόρκη. Για άλλες χρήσεις, δείτε [[Σφαίρα (αποσαφήνιση)]].*μικρογραφία|''Η Σφαίρα'' στο Μπάτερι Παρκ (2002–2017)
μικρογραφία|''Η Σφαίρα'' στην Austin J. Tobin Plaza (1972–2001)
***Η Σφαίρα*** (επίσημα **''Große Kugelkaryatide N.Y''.**, επίσης γνωστή ως *Sphere at Plaza Fountain*, *WTC Sphere* ή *Koenig Sphere*) είναι μνημειώδες χυτό μπρούτζινο γλυπτό του Γερμανού καλλιτέχνη Φριτς Κένιγκ (1924–2017).
μικρογραφία|Η Σφαίρα ανάμεσα στα ερείπια της 11ης Σεπτεμβρίου (2001)
Το μεγαλύτερο χάλκινο γλυπτό στον κόσμο της σύγχρονης εποχής βρισκόταν ανάμεσα στους δίδυμους πύργους στην Πλατεία ¨οστιν Τζ. Τόμπιν (Austin J. Tobin Plaza) του Παγκόσμιου Κέντρου Εμπορίου στη Νέα Υόρκη από το 1971 έως τις τρομοκρατικές επιθέσεις της 11ης Σεπτεμβρίου 2001. Το έργο, που ζύγιζε περισσότερους από 20 τόνους, ήταν το μόνο εναπομείναν έργο τέχνης που ανακτήθηκε σε μεγάλο βαθμό άθικτο από τα ερείπια των διδύμων πύργων που κατέρρευσαν μετά τις επιθέσεις. Αφού αποσυναρμολογήθηκε και αποθηκεύτηκε κοντά σε ένα υπόστεγο στο Διεθνές Αεροδρόμιο Τζον Κένεντι, το γλυπτό αποτέλεσε το θέμα του ντοκιμαντέρ του Κένινγκ του 2001, *Sphere*. Από τότε, η χάλκινη σφαίρα, κυρίως γνωστή στις Ηνωμένες Πολιτείες ως *The Sphere*, έχει μετατραπεί σε ένα συμβολικό μνημείο για τον εορτασμό της 11ης Σεπτεμβρίου. 

Αφού η σφαιρική καρυάτιδα βρήκε μια προσωρινή θέση στο Μπάτερι Παρκ της Νέας Υόρκης μεταξύ 2002 και 2017, η Λιμενική Αρχή της Νέας Υόρκης και του Νιου Τζέρσεϊ την μετέφερε ξανά κοντά στην αρχική της θέση. Έχοντας γίνει ένα σημαντικό τουριστικό αξιοθέατο, το μη ανακαινισμένο γλυπτό αφιερώθηκε εκ νέου στις 16 Αυγούστου 2017, από το Λιμεναρχείο σε μόνιμη τοποθεσία στο Πάρκο Ελευθερίας με θέα το Μνημείο της 11ης Σεπτεμβρίου και την αρχική του θέση.

## Παραπομπές


## Εξωτερικοί σύνδεσμοι

*  ** στο IMDb

Κατηγορία:Μνημεία στο Μανχάταν
Κατηγορία:Μνημεία για τις επιθέσεις της 11ης Σεπτεμβρίου
Κατηγορία:Υπαίθρια γλυπτά στις Ηνωμένες Πολιτείες Αμερικής
Χριστός Ικαρίας

Ο **Χριστός** είναι χωριό της Ικαρίας (να μην μπερδεύεται με τον οικισμό κοντά στον Άγιο Κήρυκο). Υπάγεται διοικητικά στην δημοτική κοινότητα και δημοτική ενότητα (τέως δήμο) Ραχών,  του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα *Καλλικράτης*.   Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου Πελάγους.  

## Γεωγραφία
Ο Χριστός είναι ορεινό χωριό στο βορειοδυτικό τμήμα της Ικαρίας. Βρίσκεται στις βορειοδυτικές κλιτύς της κορυφής «Αμμούδια» (913 μ.), σε μέσο σταθμικό υψόμετρο 420. Απέχει 63 χλμ. περίπου Δ. του Αγίου Κηρύκου. 

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 και ορίστηκε έδρα της κοινότητας Ραχών. Με το ΦΕΚ 244Α - 04/12/1997 αποσπάστηκε από την κοινότητα Ραχών και ορίστηκε έδρα του δήμου Ραχών. Με το ΦΕΚ 87Α - 07/06/2010 αποσπάστηκε από τον δήμο Ραχών και προσαρτήθηκε στον δήμο Ικαρίας. 

## Παραδόσεις και έθιμα
Ο Χριστός φημίζεται για την ιδιαιτερότητα των κατοίκων του να κρατάνε τα εμπορικά καταστήματα, τα καφενεία και τα εστιατόρια ανοικτά, ή και να τα ανοίγουν τις βραδινές ώρες μέχρι το ξημέρωμα της επομένης. Είναι χαρακτηριστικό ότι από το πρωί μέχρι τις 7 το απόγευμα επικρατεί σχετική «ερημιά», ενώ στη 1 τα μεσάνυχτα η ζωή έχει «φυσιολογικό» ρυθμό, με πολύ κόσμο να κυκλοφορεί στην κεντρική πλατεία. Μόνο τα σχολεία και το ταχυδρομείο λειτουργούν πριν τις 10 το πρωί. Το έθιμο αυτό, που στη γλώσσα των ντόπιων λέγεται «Ικαριώτικος χρόνος», φαίνεται να έχει τις ρίζες του στην παράδοση του χωριού και αποτελεί ευχάριστη έκπληξη για τους επισκέπτες που, συνήθως, μυούνται στο συγκεκριμένο «ωράριο» κατά τη διάρκεια παραμονής τους στο χωριό.
## Αξιοθέατα
* Η εκκλησία Μεταμόρφωσης του Σωτήρος Χριστού, από την οποία πήρε την ονομασία του το χωριό.
* Η εκκλησία της Παναγίτσας, στη βόρεια είσοδο του οικισμού.
* Το φαράγγι της Χάλαρης, εξαιρετικού κάλλους, με πολλά νερά, που ξεκινάει από τα δυτικά του οικισμού και καταλήγει στην παραλία του Να.
* Τα «Αμμούδια», πέτρινο μπαλκόνι πάνω από το χωριό, με όμορφη θέα.
* Η θέση «Λίτανη» με θέα στο ηλιοβασίλεμα.

## Εκδηλώσεις
* Το πανηγύρι του Άη Γιάννη, στις 24 Ιουνίου, με το άναμμα φωτιών σε ξερόκλαδα και  τα νεαρά άτομα να πηδάνε πάνω από αυτές
* Το μεγάλο πανηγύρι της Μεταμόρφωσης του Σωτήρος στις 6 Αυγούστου.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* eetaa.gr

## Εξωτερικοί σύνδεσμοι
* https://www.facebook.com/ChristosRachon/
* https://www.youtube.com/watch?v=Ndno_p7l_nM

Κατηγορία:Χωριά της περιφερειακής ενότητας Ικαρίας
Κατηγορία:Δήμος Ικαρίας
Δούκα Βρύση Αργολίδας

Η **Δούκα Βρύση** είναι ημιορεινός οικισμός της Αργολίδας στην Πελοπόννησο.

## Γενικά στοιχεία
Η Δούκα Βρύση βρίσκεται σε υψόμετρο 480 μέτρων και είναι κτισμένο σε μία στενή κοιλάδα που διαρρέεται απο τον ποταμό Ίναχο και περιβάλλεται από τα βουνά Λύρκειο και Φαρμακά. Στην απογραφή 2021 είχε μόνιμο πληθυσμό 26 κατοίκων και αποτελεί τμήμα της κοινότητας Κεφαλοβρύσου στην Δημοτική Ενότητα Λυρκείας του Δήμου Άργους - Μυκηνών.

Η Δούκα Βρύση ιδρύθηκε από κατοίκους του κοντινού Κεφαλόβρυσου (Άνω Μπέλεσι) αλλά διασώζεται ένας θρύλος που λέει πως το χωριό δημιουργήθηκε από έναν Δούκα της Τρίπολης που έφτιαξε μία κρήνη στην τοποθεσία του χωριού. Το πρώτο χωριό υπήρξε ο Δούκας (ή Άνω Δούκα Βρύση) που πλέον υπάγεται στην Δούκα Βρύση και βρίσκεται 1,5 χιλιόμετρο ψηλότερα στις πλαγιές του Φαρμακά. Ο Δούκας έχει πλέον εγκαταλειφθεί.

Κύρια οικονομική δραστηριότητα του χωριού αποτελεί ο αγροτικός-κτηνοτροφικός τομέας. Γύρω απο το χωριό βρίσκονται εκτάσεις με ελαιόδεντρα, αμπέλια και λιβάδια. Επίσης κοντά στο χωριό, στον δρόμο προς το Κεφαλόβρυσο, βρίσκονται ταπητοκαθαριστήρια (νεροτριβές). Η κύρια εκκλησία του χωριού είναι ο Ιερός Ναός Ζωοδόχου Πηγής.

Το κλίμα είναι θερμόξηρο Μεσογειακό με ζέστα, ξερά καλοκαίρια και ήπιους, υγρούς χειμώνες και δεν διαφέρει από το κλίμα της γύρω περιοχής και του Άργους.

Σε κοντινή απόσταση βρίσκονται το Κεφαλόβρυσο, η Τσιρίστρα, η Λύρκεια, το Νεοχώρι και η Εξοχή.

## Πληθυσμός
Η Δούκα Βρύση αναγνωρίστηκε ως οικισμός πρώτη φορά το 1928. Από τότε και μέχρι το 1971 η τάση του πληθυσμού ήταν αυξητική.  
Μετά το 1971 το χωριό κτυπήθηκε από την αστυφιλία και οι κάτοικοι έχουν μειωθεί αισθητά.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Σχολή Γεωγραφίας του Πανεπιστημίου του Βελιγραδίου

Η **Σχολή Γεωγραφίας του Πανεπιστημίου του Βελιγραδίου** (σερβικά κυριλλικά: *Географски факултет Универзитета у Београду*, σερβικά λατινικά: *Geografski fakultet Univerziteta u Beogradu*) είναι εκ των, συνολικά, 31 σχολών του πανεπιστημίου του Βελιγραδίου, πρωτεύουσας της Σερβίας. Οι καταβολές της χρονολογούνται στο 1993. Το 2013, πρύτανής της ήταν ο καθηγητής Ντέγιαν Φιλίποβιτς.

## Ιστορία

μικρογραφία|κέντρο|Άποψη του κτιρίου της σχολής.

## Οργάνωση
Η σχολή αριθμεί, συνολικά, 5 ινστιτούτα, εκ των οποίων ορισμένα, με τη σειρά τους, υποδιαιρούνται σε αριθμό τμημάτων:

;Ινστιτούτο Γεωγραφίας
Το Ινστιτούτο Γεωγραφίας υποδιαιρείται σε 5 τμήματα, τα οποία είναι τα κάτωθι:
* Τμήμα Φυσικής Γεωγραφίας,
* Τμήμα Κοινωνικής Γεωγραφίας,
* Τμήμα Περιφερειακής Γεωγραφίας,
* Τμήμα Χαρτογραφίας,
* Τμήμα Διδακτικής και Μεθοδολογίας της Γεωγραφίας.

;Ινστιτούτο Χωροταξικού Σχεδιασμού
Το συγκεκριμένο ινστιτούτο υποδιαιρείται, μόνον, σε ένα τμήμα: το Τμήμα Χωροταξικού Σχεδιασμού.

;Ινστιτούτο Τουρισμού
Το συγκεκριμένο ινστιτούτο υποδιαιρείται, μόνον, σε ένα τμήμα: το Τμήμα Τουρισμού.

;Ινστιτούτο Δημογραφίας
Το συγκεκριμένο ινστιτούτο υποδιαιρείται, μόνον, σε ένα τμήμα: το Τμήμα Δημογραφίας.

;Ινστιτούτο Περιβάλλοντος και Γεωγραφικών Συστημάτων Πληροφοριών
Το συγκεκριμένο ινστιτούτο υποδιαιρείται σε 2 τμήματα, τα οποία είναι τα κάτωθι:
* Τμήμα Περιβάλλοντος,
* Τμήμα Γεωγραφικών Συστημάτων Πληροφοριών.

## Πρόσωπα

## Δείτε επίσης
* Βοτανικός Κήπος του Γιεβρέμοβατς
* Πανεπιστήμιο του Βελιγραδίου
* Εκπαιδευτικό σύστημα της Σερβίας

## Παραπομπές


## Εξωτερικοί Σύνδεσμοι
*   

Γεωγραφιας